### 

គម្រោងសាកល្បង និងបង្ហាញអំពី

ការប្រមូលផលឈើក្នុងព្រៃសហគមន៍ស្របច្បាប់

**កិច្ចប្រជុំពិគ្រោះយោបល់លើសេចក្តីព្រាងស្តីពី នីតិវិធី និងដំណើរការបច្ចេកទេសសម្រាប់ការប្រមូលផលឈើលើសពីសិទ្ធិប្រើប្រាស់ជាប្រពៃណីនៅក្នុងសហគមន៍ព្រៃឈើ**

ថ្ងៃទី ១៧ ខែមិថុនា ឆ្នាំ២០២១

# ១-ប្រវត្តិ

កម្មវិធីព្រៃឈើជាតិដែលចេញដោយរាជរដ្ឋាភិបាលកម្ពុជាក្នុងឆ្នាំ២០១០ ដែលរួមមានគោលនយោបាយនិងយុទ្ធសាស្ត្ររយៈពេលវែង (២០១០-២០២៩) សម្រាប់ការគ្រប់គ្រងធនធានព្រៃឈើប្រកបដោយនិរន្តរភាពនៅកម្ពុជា។ កម្មវិធីព្រៃឈើជាតិមានកម្មវិធីអាទិភាពចំនួន៦ ក្នុងនោះមានកម្មវិធីចំនួនពីរដែលពាក់ព័ន្ធនឹងការចូលរួមចំណែករបស់សហគមន៍ក្នុងការគ្រប់គ្រងព្រៃឈើប្រកបដោយនិរន្តរភាព និងទទួលបាននូវអត្ថប្រយោជន៍ពីការគ្រប់គ្រងព្រៃឈើ។ កម្មវិធីទី ៣ (ជំរុញការអនុវត្តច្បាប់និងអភិបាលកិច្ចព្រៃឈើ) មានគោលដៅរួមក្នុងការចូលរួមចំណែកដល់ការគ្រប់គ្រងការការពារនិងការអភិវឌ្ឍព្រៃឈើប្រកបដោយតម្លាភាពយុត្តិធម៌និងប្រសិទ្ធិភាព។ កម្មវិធីទី ៤ (កម្មវិធីសហគមន៍ព្រៃឈើ) មានគោលបំណងដើម្បីផ្តល់ដីព្រៃចំនួន ២ លានហិកតា សម្រាប់ការគ្រប់គ្រងជាសហគមន៍ព្រៃឈើ (សហគមន៍ព្រៃឈើ គ្របដណ្តប់លើទីតាំងសហគមន៍ព្រៃឈើចំនួន ១០០០) នៅត្រឹមឆ្នាំ២០២៩។ គិតត្រឹមឆ្នាំ២០១៩ នៅទូទាំងព្រះរាជាណាចក្រកម្ពុជាមានសហគមន៍ព្រៃឈើ(ស.ព) ចំនួន​៦៣៦កន្លែង គ្របដណ្តប់លើផ្ទៃដីព្រៃឈើចំនួន​៥១៦៨១៧ហិកតា ក្នុងនោះមាន ស.ព ចំនួន៤៨៤កន្លែងមានប្រកាសទទួលស្គាល់ពីក្រសួងរុក្ខាប្រមាញ់ និងនេសាទ ហើយបានចុះកិច្ចព្រមព្រៀង ស.ព ចំនួន ៤៣៩កន្លែង។ ក្នុងចំណោម ស.ព ដែលបានចុះកិច្ចព្រមព្រៀងមាន ស.ព​ចំនួន ៨៥កន្លែងមានផែនការគ្រប់គ្រងព្រៃ ស.ព ដែលមានការឯកភាពពីខណ្ឌរដ្ឋបាលព្រៃឈើ។​ តែទោះជាយ៉ាងនេះក៏ដោយ ពុំទាន់មាន ស.ព មួយណាដែលបានប្រមូលផលឈើពីព្រៃសហគមន៍ស្របតាមច្បាប់ស្តីពីព្រៃឈើឡើយ។

ឆ្លើយតបទៅនឹងបញ្ហាខាងលើ​ ក្រុមការងារបច្ចេកទេសកំណែទម្រង់វិស័យព្រៃឈើ បានសហការជាមួយកម្មវិធី ការពង្រឹងការអនុវត្តច្បាប់ស្តីពីព្រៃឈើ អភិបាលកិច្ច និងពាណិជ្ជកម្មឈើស្របច្បាប់ នៃអង្គការស្បៀង និងកសិកម្មនៃសហប្រជាជាតិ (FAO-FLEGT) បានអនុម័តនូវគម្រោងសាកល្បង និងបង្ហាញអំពីការប្រមូលផលឈើក្នុងព្រៃរបស់សហគមន៍ព្រៃឈើស្របច្បាប់ ក្នុងគោលបំណង ដើម្បីធ្វើការសាកល្បងការប្រមូលផលឈើដំបូងគេរបស់ប្រទេសកម្ពុជានៅក្នុងតំបន់សហគមន៍ព្រៃឈើនិងទាញយកមេរៀនពីបទពិសោធន៍សម្រាប់ជាព័ត៌មានក្នុងការធ្វើកំណែទម្រង់គោលនយោបាយ។

គម្រោង​សាកល្បងនេះមានរយៈពេល ១២ខែ សម្របសម្រួលអនុវត្តដោយ RECOFTC និងធ្វើការសាកល្បងនៅក្នុងសហគមន៍ព្រៃឈើដែលមានផែនការគ្រប់គ្រងចំនួន ២ ស.ព គឺនៅ ស.ព ឈើទាលព្រឺស ខេត្តស្ទឹងត្រែង និង ស.ព ភ្នំដែកចំបក់ហោះនៅខេត្តព្រះវិហារ។

ដើម្បីធ្វើការសាកល្បងការប្រមូលផលឈើក្នុងព្រៃសហគមន៍ស្របទៅតាមច្បាប់ស្តីពីព្រៃឈើ និងអនុក្រិត្យស្តីពីសហគមន៍ព្រៃឈើ គម្រោងត្រូវរៀបចំឯកសារ ស្តីពីនីតិវិធី និងដំណើរការបច្ចេកទេសសម្រាប់ការប្រមូលផលឈើលើសពីសិទ្ធិប្រើប្រាស់ជាប្រពៃណីនៅក្នុងសហគមន៍ព្រៃឈើ ដើម្បីដាក់ជូនរដ្ឋបាលព្រៃឈើពិនិត្យ និងផ្តល់ការយល់ព្រមសម្រាប់​យកទៅសាកល្បង។​ ក្នុងដំណើរការរៀបចំឯកសារនេះ កាលពីខែមីនា RECOFTC បានសម្របសម្រួលធ្វើការពិគ្រោះយោបល់ជាមួយសហគមន៍គោលដៅ និងរដ្ឋបាលព្រៃឈើព្រះវិហារ និងស្ទឹងត្រែង ដោយបានប្រមូលធាតុចូលនានា និងរៀបចំជាសេចក្តីព្រៀងស្តីពី នីតិវិធីច្បាប់និងដំណើរការបច្ចេកទេសសម្រាប់ការប្រមូលផលឈើលើសពីសិទ្ធិប្រើប្រាស់ជាប្រពៃណីនៅក្នុងសហគមន៍ព្រៃឈើ។​ នៅក្នុងកិច្ចពិគ្រោះយោបល់កន្លងមកក៏មានការលើកឡើងនូវកង្វល់ និងសំណូមពរមួយចំនួនទាក់ទងនឹងទិដ្ឋភាពច្បាប់ និងបច្ចេកទេស ដែលទាមទារនូវការគាំទ្រពីអ្នកជំនាញនៅថ្នាក់ជាតិ។

# ២.​គោលបំណង

ដើម្បីឲ្យអ្នកពាក់ព័ន្ធពិនិត្យកែសម្រួល និងផ្តល់ធាតុចូលទៅលើសេចក្តីព្រាងងនីតិវិធីច្បាប់និងដំណើរការបច្ចេកទេសសម្រាប់ការប្រមូលផលឈើលើសពីសិទ្ធិប្រើប្រាស់ជាប្រពៃណីនៅក្នុងសហគមន៍ព្រៃឈើ។

# ៣. អ្នកសម្របសម្រួល

* អនុប្រធានអនុក្រុមការងារ SWG-FLEGT រ.ព និងជាមន្ត្រីបង្គោល
* ក្រុមការងារអង្គការ RECOFTC
* ទីប្រឹក្សាបច្ចេកទេស

# ៤. អ្នកចូលរួម

តំណាងនាយកដ្ឋានពាក់ព័ន្ធនៃរដ្ឋបាលព្រៃឈើ តំណាងខណ្ឌរដ្ឋបាលព្រៃឈើព្រះវិហារ និងស្ទឹងត្រែង ក្រុមការងារអង្គការ RECOFTC អង្គការស្បៀង និងកសិកម្មនៃសហប្រជាជាតិ កម្ពុជា (FAO) សរុបចំនួន ២១នាក់ (សូមមើលបញ្ជីឈ្មោះអ្នកចូលរួម)

# ៥. វិធីសាស្រ្ត

* ប្រជុំតាមប្រព័ន្ធបញ្ជូនរូបភាព និងសំឡេង
* ផ្តល់ឯកសារព្រៀងដល់អ្នកចូលរួមមុនកិច្ចប្រជុំ
* បទបង្ហាញអំពីលទ្ធផលពិគ្រោះយោបល់នៅសហគមន៍ និងខណ្ឌរដ្ឋបាលព្រៃឈើ

សំណួរចម្លើយ និងពិភាក្សាក្រុមធំ។

៦-របៀបវារៈ (ថ្ងៃទី១៧​ ខែមិថុនា ឆ្នាំ២០២១)

|  |  |  |
| --- | --- | --- |
| **ពេលវេលា** | **សកម្មភាព** | **អ្នកសម្របសម្រួល** |
| ០៨:៣០-០៩:០០ | ចុះឈ្មោះ និងសាកល្បងប្រព័ន្ធបញ្ជូនរូបភាព និងសម្លេង (Testing Zoom) | RECOFTC |
| ០៩:០០-០៩:១៥ | មតិស្វាគមន៍ និងបើកកិច្ចប្រជុំ | ប្រធានអនុក្រុមការងារ SWG-FLEGT |
| ០៩:១៥-០៩:៤៥ | បទបង្ហាញសេចក្តីព្រាងនីតិវិធីច្បាប់និងដំណើរការបច្ចេកទេសសម្រាប់ការប្រមូលផលឈើលើសពីសិទ្ធិប្រើប្រាស់ជាប្រពៃណីនៅក្នុងសហគមន៍ព្រៃឈើ | ទីប្រឹក្សាបច្ចេកទេស |
| *០៩:៤៥-១០:០០* | *សម្រាក* |  |
| ១០:០០-១១:៤៥ | សំណួរ ចម្លើយ និង​កិច្ចពិភាក្សារផ្តល់ធាតុចូល | RECOFTC, អនុប្រធានអនុក្រុមការងារ SWG-FLEGT (រ.ព) និងជាមន្ត្រីបង្គោល,  ទីប្រឹក្សាបច្ចេកទេស |
| ១១:៤៥-១២:០០ | បូកសរុបលទ្ធផល និងផែនការបន្ទាប់ | RECOFTC, អនុប្រធានអនុក្រុមការងារ SWG-FLEGT (រ.ព) និងជាមន្ត្រីបង្គោល, ទីប្រឹក្សាបច្ចេកទេស |

បញ្ជីឈ្មោះអ្នចូលរួម

|  |  |  |  |
| --- | --- | --- | --- |
| **ល.រ** | **ឈ្មោះ** | **តួនាទី និងស្ថាប័ន** | **ទីកម្លែង** |
| ១ | លោក ចាន់ ប៉ុណ្ណាកា | អនុប្រធានរដ្ឋបាលព្រៃឈើ និងជាប្រធានអនុក្រុមការងារ SWG-FLEGT | ភ្នំពេញ |
| ២ | លោក សូ លន | អនុប្រធាននាយកដ្ឋានឧស្សាហកម្មព្រៃឈើ និងសហប្រតិបត្តិការអន្តរជាតិ និងជាមន្ត្រីបង្គោលអនុក្រុមការងារ SWG-FLEGT | ភ្នំពេញ |
| ៣ | លោក ឡុង រតនៈកុមារ | អនុប្រធាននាយកដ្ឋានព្រៃឈើ និងសហគមន៍ព្រៃឈើ | ភ្នំពេញ |
| ៤ | លោកស្រី អ៊ឹម ម៉ារ៉ឹឌី | ប្រធានការិយាល័យសហគមន៍ព្រៃឈើ | ភ្នំពេញ |
| ៥ | លោក ឡាវ សេដ្ឋាផល | អនុប្រធាននាយកដ្ឋាននីតិកម្ម និងពង្រឹងការអនុវត្តច្បាប់ | ភ្នំពេញ |
| ៧ | លោក ស៊ឹម សូម៉េង | ប្រធានការិយាល័យពាណិជ្ជកម្ម និងវិញ្ញាបនបត្រព្រៃឈើ | ភ្នំពេញ |
| ៨ | លោក ជា ណារ៉េត | ប្រធានការិយាល័យឧស្សាហកម្មព្រៃឈើ និងប្រើប្រាស់ផល អនុផលព្រៃឈើ | ភ្នំពេញ |
| ៩ | លោក នួន សុខុម | នាយខណ្ឌរដ្ឋបាលព្រៃឈើព្រះវិហារ | ព្រះវិហារ |
| ១០ | លោក អន ចាន់សុជាតិ | នាយខណ្ឌរដ្ឋបាលព្រៃឈើស្ទឹងត្រែង | ស្ទឹងត្រែង |
| ១១ | លោក ឆាន រតនា | មន្ត្រីនាយកដ្ឋាននីតិកម្ម និងពង្រឹងការអនុវត្តច្បាប់ | ភ្នំពេញ |
| ១២ | លោក ឈុន វ៉ាន់ធឿន | RECOFTC អ្នកសម្របសម្រួលភាពជាដៃគូសហគមន៍ព្រៃឈើ ខេត្តព្រះវិហារ | ព្រះវិហារ |
| ១៣ | លោក ប៉ាល់ ប៊ុណ្ណារ៉ាក់ | RECOFTC អ្នកសម្របសម្រួលភាពជាដៃគូសហគមន៍ព្រៃឈើ ខេត្តស្ទឹងត្រែង | ស្ទឹងត្រែង |
| ១៤ | លោកស្រី ហ៊ូ កល្សាណ | RECOFTC នាយិកាកម្មវិធីប្រចាំប្រទេស | ភ្នំពេញ |
| ១៥ | លោក ហេង ដា | RECOFTC នាយករងកម្មវិធីប្រចាំប្រទេស | ភ្នំពេញ |
| ១៦ | កញ្ញា ឌី វុទ្ធារ៉ា | RECOFTC មន្ត្រីទំនាក់ទំនង | ភ្នំពេញ |
| ១៧ | លោក កៅ វុទ្ថា | ទីប្រឹក្សាបច្ចេកទេស | ភ្នំពេញ |
| ១៨ | លោកស្រី សា សុភីរ៉ា | FAO កម្ពុជា អ្នកជំនាញការព្រៃឈើ | ភ្នំពេញ |
| ១៩ | លោកស្រី អាន ចន្ទសុភ័ក្រ | FAO កម្ពុជា អ្នកសម្របសម្រួលប្រតិបត្តិការ (កម្មវិធីព្រៃឈើ) | ភ្នំពេញ |
| ២០ | លោកស្រី អ៊ូច គឹមលី | FAO កម្ពុជា អ្នកសម្របសម្រួលគម្រោងថ្នាក់ជាតិ (UNRED Mekong) | ភ្នំពេញ |
| ២១ | លោក សូ ថន | F FAO កម្ពុជា អ្នកជំនាញការ AFOLU | ភ្នំពេញ |